CELEX: 62006CA0162
Language: el
Date: 2007-11-15 00:00:00
Title: Υπόθεση C-162/06: Απόφαση του Δικαστηρίου (πρώτο τμήμα) της 15ης Νοεμβρίου 2007 (αίτηση του Tribunal Supremo — Ισπανία — Για την έκδοση προδικαστικής αποφάσεως) — International Mail Spain SL κατά Administración del Estado, Correos (Οδηγία 97/67/ΕΚ — Κοινοί κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών — Ελευθέρωση των ταχυδρομικών υπηρεσιών — Δυνατότητα κατ' αποκλειστικότητα ανάθεσης της υπηρεσίας διασυνοριακού ταχυδρομείου στον φορέα παροχής της καθολικής ταχυδρομικής υπηρεσίας στο μέτρο που είναι αναγκαίο για τη διατήρηση της καθολικής υπηρεσίας )

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/4
            
         Απόφαση του Δικαστηρίου (πρώτο τμήμα) της 15ης Νοεμβρίου 2007 (αίτηση του Tribunal Supremo — Ισπανία — Για την έκδοση προδικαστικής αποφάσεως) — International Mail Spain SL κατά Administración del Estado, Correos
   (Υπόθεση C-162/06) (1)
   
   (Οδηγία 97/67/ΕΚ - Κοινοί κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών - Ελευθέρωση των ταχυδρομικών υπηρεσιών - Δυνατότητα κατ' αποκλειστικότητα ανάθεσης της υπηρεσίας διασυνοριακού ταχυδρομείου στον φορέα παροχής της καθολικής ταχυδρομικής υπηρεσίας «στο μέτρο που είναι αναγκαίο για τη διατήρηση της καθολικής υπηρεσίας»)
   (2008/C 8/06)
   Γλώσσα διαδικασίας: η ισπανική
   Αιτούν δικαστήριο
   Tribunal Supremo
   Διάδικοι στην υπόθεση της κύριας δίκης
   International Mail Spain SL
   κατά
   Administración del Estado, Correos
   Αντικείμενο της υποθέσεως
   Προδικαστική — Tribunal Supremo — Ερμηνεία του άρθρου 7, παράγραφος 2, της οδηγίας 97/67/ΕΚ, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών της Κοινότητας και τη βελτίωση της ποιότητας των παρεχομένων υπηρεσιών, όπως είχε προ της τροποποιήσεώς του από την οδηγία 2002/39/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την τροποποίηση της οδηγίας 97/67/ΕΚ όσον αφορά το περαιτέρω άνοιγμα των κοινοτικών ταχυδρομικών υπηρεσιών στον ανταγωνισμό (ΕΕ L 15, σ. 14) — Ταχυδρομικές υπηρεσίες που έχουν ανατεθεί κατ' αποκλειστικότητα στον φορέα παροχής καθολικής ταχυδρομικής υπηρεσίας — Διασυνοριακή αλληλογραφία — Κριτήρια εκτιμήσεως — Λήψη υπόψη αποκλειστικά της διαταράξεως της οικονομικής ισορροπίας του φορέα που παρέχει την καθολική υπηρεσία
   Διατακτικό της αποφάσεως
   Το άρθρο 7, παράγραφος 2, της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών, πρέπει να ερμηνευθεί υπό την έννοια ότι επιτρέπει στα κράτη μέλη να προβαίνουν σε αποκλειστική ανάθεση της υπηρεσίας διασυνοριακής αλληλογραφίας στον φορέα παροχής της καθολικής ταχυδρομικής υπηρεσίας μόνο στο μέτρο που τα κράτη μέλη αυτά αποδεικνύουν
   
               —
            
            
               ότι, αν δεν υπήρχε αυτή η ανάθεση, θα καθίστατο αδύνατη η παροχή αυτής της καθολικής υπηρεσίας, ή
            
         
               —
            
            
               ότι αυτή η ανάθεση είναι αναγκαία για την παροχή αυτής της υπηρεσίας υπό οικονομικά αποδεκτούς όρους.
            
         
      (1)  ΕΕ C 143 της 17.6.2006.